**INDUSTRIJSKO-OBRTNIČKA ŠKOLA SISAK**

**Marijana Cvetkovića 2**

**44010 Sisak**

**PROTOKOL POSTUPANJA U SLUČAJU POTRESA**

 Sisak, veljača 2021. godine

ZAPOSLENICI U ŠKOLI OSPOSOBLJENI ZA PROVOĐENJE EVAKUACIJE I SPAŠAVANJE:

1. Ivan Vrbik, ravnatelj – voditelj evakuacije
2. Zdenko Golem, voditelj ŠSD Brezovica
3. Marko Čulibrk, strukovni učitelj
4. Stjepan Kovačić, nastavnik Tjelesne i zdravstvene kulture

ZAPOSLENICI EDUCIRANI ZA PRUŽANJE PRVE POMOĆI:

1. Kornelio Malin, domar u ŠSD Brezovica
2. Sandrino Babić, suradnik u nastavi

TORBE ZA PRVU POMOĆ U SLUČAJU EVAKUACIJE NALAZE SE:

1. Hodnik prema školskim radionicama – u prostoriji kod domara koji je i zadužen za uzimanje iste
2. U tajništvu – zadužena za uzimanje torbe za prvu pomoć je tajnica škole, a u slučaju spriječenosti pedagoginja
3. U kontrolnoj sobi ŠSD Brezovica – zadužen za uzimanje torbe s prvom pomoći je domar

PLANA EVAKUACIJE IZVJEŠEN JE NA ULAZU U ŠKOLU, U PRIZEMELJU I NA KATU ŠKOLE, A U SVIM HODNICIMA NA ZIDU JE STRELICAMA OZNAČEN PUT EVAKUACIJE.

U ŠSD BREZOVICA POSTAVLJEN JE PLAN EVAKUACIJE NA GLAVNOM ULAZU U DVORANU, ULAZU ZA SPORTŠE.

ZA RODITELJE/SKRBNIKE

Poštovani roditelji, spremni smo brinuti o vašoj djeci u slučaju krizne situacije. Molimo Vas da poštujete ovu proceduru jer u protivnom možete riskirati vlastitu sigurnost i ujedno ometati organizirane postupke škole. Nijedno dijete neće biti pušteno iz škole osim ako roditelj/skrbnik ne dođe po njega/nju ili u dogovoru s roditeljem učenik može samostalno krenuti svojoj kući. Roditelj koji dolazi po dijete mora odrasloj osobi iz školskog kolektiva (nastavnik/razrednik/pedagog/ravnatelj) direktno reći da preuzimaju dijete kako bi to bilo evidentirano.

ZA UČENIKE

Škola u kojoj se održava nastava je sigurna od potresa kakvi su se dogodili u našoj zemlji. Ne očekujemo većih problema od onih koji su se događali, no uvijek moramo postupati odgovorno prema sebi i drugima. Stoga je posebno važno da mirno slijedite upute nastavnika/strukovnih učitelja/suradnika u nastavi i nemojte se bojati. Škola se sastoji od dvije građevine: zgrada škole i školske sportske dvorane. Konstrukcija škole je armiranobetonska s ciglom između. Dvorana je rađena od armiranog betona i čeličnih konstrukcija. Prozori su od PVC-a na zgradi škole.

PRIPREMNE AKTIVNOSTI

* Grafički prikazi planova evakuacije dostupni su u svim objektima i prostorima na koji se odnose.
* U svakoj učionici, radionici, dvorani, hodniku; određena su SIGURNA MJESTA (uz nosive zidove i kutove prostora, udaljenije od prozora i bez težih elemenata na zidovima).
* Svi izlazi i hodnici moraju biti prohodni i slobodni od stvari.
* Svi zaposlenici Škole na početku svake pedagoške godine trebaju dobiti ovaj Protokol sa zaduženjima.
* Svaki je zaposlenik Škole obavezan znati sadržaj Protokola i plan postupanja.
* Nekoliko puta godišnje će se vršiti analize važećeg Protokola i po potrebi dogovarati dopune i/ili izmjene.
* Periodično (planski, ciljano) razgovarati s djecom o tome što je potres i kako se ponašati ako do potresa dođe

- pokazati sigurno mjesto u svim prostorima gdje se kreću

- vježbati sklanjanje u siguran prostor i izlazak putevima evakuacije

* Pripremiti torbe prve pomoći.
* Provoditi vježbe evakuacije 2 puta godišnje.

PONAŠANJE TIJEKOM TRAJANJA POTRESA

* Zadržite prisebnost.
* Obvezno ostati unutar građevine dok potres traje.
* Pozvati učenike da dođu do SIGURNOG MJESTA, i reći da se sagnu, čučnu, rukama pokriju glavu (nastavnici čini isto - pokazati svojim primjerom)
* Ostati u zatvorenom prostoru sve dok se podrhtavanje tla potpuno ne smiri.
* Ako su djeca vani

- odmiču se od građevine, sprava, visokih stabala, stupova…

- odlaze na sigurno mjesto ispred škole.

AKO STE POD RUŠEVINAMA

* Pokušajte održati prisebnost i smiriti učenike, uputite ih da se što manje kreću
* Uputite učenike da prekriju usta dijelom odjeće
* Lagano udarajte po cijevima, zidu, nozi od stola kako bi vas spasioci mogli pronaći, ukoliko vam je pri ruci bilo kakav predmet, alat možete ga koristiti za stvaranje buke ( ne vičite ukoliko ne morate kako biste spriječili udisanje prašine).

PONAŠANJE NAKON POTRESA

* Školsko zvono označit će postupak evakuacije, u suprotnom svi ostajete na svojim mjestima i nastavljate dalje s radom.
* Kad prestane potres, a oglasilo se školsko zvono nastavnici izvode učenike van putem prema evakuacijskom planu. Ostali prisutni radnici (članovi Stručnog tima, Pomoćno-tehnička služba, Administrativno-tehnička služba i ostali radnici) pomažu pri evakuaciji učenika.
* Voditelj školske radionice zatvara dovod plina, domar dovod vode i struje te se pridružuju evakuaciji učenika. Nakon potresa, domar, pregledava zgradu izvana i iznutra, provjera eventualne štete.
* Ostati mirni i strpljivi.
* Provjeriti jesu li svi učenici izašla (nekoliko puta).
* Ako netko nedostaje, nastavnik koji je bio u tom razrednom odjelu odlazi po učenike.
* Provjeriti ima li ozlijeđenih učenike, odraslih, ako da pružiti prvu pomoć.
* Na zbornom mjestu mirno upućujte učenike o ponašanju i ostanite u grupi.
* Uputite učenike da ne koristite mobilne telefone za kontakte s ostalim članovima obitelji.
* Ako ravnatelj ili tajnik nisu s vama na zbornom mjestu, nazovite ravnatelja na mobitel i predajte mu izvješće o sigurnom dolasku na zborno mjesto.
* Ravnatelj će preko mrežne stranice škole objaviti podatke o zbrinutosti i sigurnosti učenika.
* Ravnatelj će kontaktirati razrednike i zamoliti ih da svojim komunikacijama

obavijeste sve roditelje svojih učenika o njihovoj zbrinutosti i sigurnosti.

* Uputite učenike da ne napuštaju zborno mjesto. Cijelo vrijeme morate znati gdje se

nalaze učenici s kojima ste napustili učionicu (školu). Ravnatelj će vam javiti kako i

kada ćete napustiti zborno mjesto, vraćate li se u učionice ili se organizira povratak

učenika kućama.

* Ako neki roditelji dođu po svoju djecu, možete ih pustiti, ali o tome morate

obavijestiti ravnatelja.

VAŽNO je da se sve vrijeme pridržavamo preporuka HZJZ, odnosno svih epidemioloških

mjera kako bismo sačuvali zdravlje svih učenika i djelatnika škole.

**SVI KOJI SE NE BUDU PRIDRŽAVALI PROTOKOLA SNOSIT ĆE ODGOVORNOST U SKLADU S OVLASTIMA RAVNATELJA ŠKOLE.**

Ravnatelj:

dr.sc. Ivan Vrbik

KLASA: 810-03/21-04

UR.BROJ:2176-51/21-04-28

U Sisku, 15. veljače 2021. godine